PRAPAT ตั้ง “Phu Quoc Hotel Supplies” บุกตลาดเวียดนาม
PRAPAT ตั้งบริษัทย่อย “Phu Quoc Hotel Supplies” เดินหน้าขยายตลาดสินค้าทำความสะอาด ทั้งเคมีและเครื่องจักร ในประเทศเวียดนามเศรษฐกิจมีการเติบโตสูง
PRAPAT ตั้งบริษัทย่อย “Phu Quoc Hotel Supplies” เดินหน้าขยายตลาดสินค้าทำความสะอาด ทั้งเคมีและเครื่องจักร ในประเทศเวียดนามเศรษฐกิจมีการเติบโตสูง
17 ก.พ. 2566

บริษัท พีรพัฒน์ เทคโนโลยี จำกัด (มหาชน) หรือ PRAPAT กล่าวว่า ตามมติของที่ประชุมคณะกรรมการบริษัท ครั้งที่ 1/2566 ขอแจ้งการดำเนินการจัดตั้งบริษัทย่อย Phu Quoc Hotel Supplies จำกัด หรือ (Cong Ty Phu Quoc Hotel) ประกอบธุรกิจนำเข้าและจัดจำหน่ายสินค้าเคมี เครื่องจักร และอุปกรณ์ทำความสะอาด คาดตั้งภายในไตรมาส 2/2566 มีทุนจดทะเบียน 300,000 ดอลลาร์สหรัฐ หรือประมาณ 10 ล้านบาท ใช้เป็นเงินทุนหมุนเวียนภายในกิจการ โดยคาดว่าจะเริ่มมีรายได้เชิงพาณิชย์ตั้งแต่ไตรมาส 4/2566
ทั้งนี้ เพื่อเป็นการขยายตลาดสินค้าผลิตภัณฑ์ทำความสะอาด ทั้งเคมีและเครื่องจักรให้กับตลาดอุตสาหกรรมที่เกี่ยวกับงานบริการ (Hospitality) ณ เกาะ Phu Quoc ประเทศเวียดนามที่เศรษฐกิจมีการเติบโตสูงและจะเป็นแหล่งท่องเที่ยวที่สำคัญในเอเชียตะวันออกเฉียงใต้